શહેરમાં બુટલેગરો ઉપર ખાસ વોચ રાખવા પોલીસ કમિશ્નર અગ્રવાલ, જેસીપી ચૌધરી, ડીસીપી જાડેજા, એસીપી ગેડમની સૂચનાથી તાલુકા પીઆઇ વી એસ વણઝારાના માર્ગદર્શન હેઠળ પીએસઆઇ એન ડી ડામોર અને તેમની ટિમ પેટ્રોલીંગમાં હતી દરમિયાન નગીનભાઈ ડાંગર અને હિરેનભાઈ આહીરને મળેલી બાતમી આધારે હર્ષદસિંહ ચુડાસમા, અરજણભાઈ ઓડેદરા, વિરેન્દ્રસિંહ જાડેજા, હિરેનભાઈ સોલંકી, ઉમેશભાઈ ચાવડા અને ભગીરથસિંહ ઝાલાને સાથે રાખીને ગોંડલ ચોકડી પાસે ક્રિષ્ના પાર્ક નજીક વોચ ગોઠવી હતી દરમિયાન બાતમીવાળી કાર સાથે ત્રણેક શખ્સો દેખાતા ત્રણેયને સકંજામાં લઇ કારની જડતી લેતા અંદરથી દારુની જુદા જુદા બ્રાન્ડની ૧૦૮ બોટલ મળી આવી હતી જેથી નામઠામ પૂછતાં જામનગરના લાલપુરનો જયેશ રમણીકલાલ રુપારેલ, જામનગરના વાંસજાળિયાનો રેશ છગન હિંગળોજીયા અને રાજકોટના સાધુ વાસવાણી રોડ ઉપર નંદવિલય એપાટર્મેન્ટમાં રહેતો વિવેક જેન્તીભાઇ ભીમાણી હોવાનું જણાવતા ત્રણેયની ધરપકડ કરી હતી અને પોલીસે દારુ, કાર, મોબાઈલ સહીત ૨,૦૭,૦૦૦ રુપિયાનો મુદામાલ કબ્જે લીધો હતો જામનગરના બંને શખ્સો ગોંડલ તરફથી દારુનો જથ્થો ભરી લાવ્યા હતા અને રાજકોટના ઓટો પાટ્‌ર્સના ધંધાર્થીને આ જથ્થો આપવાના હોય તેવી કબૂલાત આપતા પોલીસે મૂળ સુધી પહોંચવા તજવીજ હાથ ધરી છે.